Alberto Cova

Alberto Cova (født 1. desember 1958 i Inverigo, provinsen Como) er en tidligere italiensk friidrettsutøver.

Langdistanseløperen Cova var kjent for sin ekstreme hurtighet i spurten. Den første triumfen kunne Cova feire under EM 1982 i Athen, der han til alles overraskelse vant ved å spurtbeseire Werner Schildhauer fra DDR.

Under det første verdensmesterskapet i friidrett i 1983 i Helsingfors, ble Cova regnet blant medaljekandidatene. 10 000-meterløpet gikk i langsomt tempo, og da en runde gjenstod av løpet, var fremdeles 13 løpere med i hovedfeltet. 30 meter før mål lå Cova bare på femteplass, men på de siste meterne løp han seg fram i teten, og henviste igjen Schildhauer til andreplassen.

10 000-meterløpet under OL 1984 i Los Angeles gikk enda langsommere enn løpet i Helsingfors. Først etter 7000 meter økte finnen Martti Vainio tempoet, og bare Cova greide å følge. Vainio greide imidlertid ikke å opprettholde tempoet helt til mål, og på sisterunden tok Cova ham enkelt igjen.

Under EM 1986 i Stuttgart ble Cova offer for sin egen taktikk. Han ble tatt igjen av landsmannen Stefano Mei på sisterunden av 10 000-meteren. Cova vant ikke flere løp av betydning. Under OL 1988 i Seoul ble han slått ut i det innledende heatet.

OL-medaljer 
  1984  Los Angeles - Gull i  friidrett, 10000 meter menn  Italia

Referanser

Eksterne lenker 
 

Personer fra provinsen Como
Italienske langdistanseløpere
Olympiske mestere for Italia
Verdensmestere i friidrett for Italia
Europamestere i friidrett for Italia
EM-sølvmedaljevinnere i friidrett for Italia
Medaljevinnere under Sommer-OL 1984
Deltakere for Italia under Sommer-OL 1984
Friidrettsutøvere under Sommer-OL 1984
Deltakere for Italia under Sommer-OL 1988
Friidrettsutøvere under Sommer-OL 1988
Deltakere for Italia under VM i friidrett 1983
Deltakere for Italia under EM i friidrett 1986